Source: https://webpravo.eu/clanky/danove-vydavky-v-zmysle-zakona-c-5952003-z-z-i-cast
Timestamp: 2019-08-24 00:36:56+00:00

Document:
Daňové výdavky v zmysle zákona č. 595/2003 Z.z. I časť . – Webpravo
Home » Články » Daňové výdavky v zmysle zákona č. 595/2003 Z.z. I časť .
Daňové výdavky v zmysle zákona č. 595/2003 Z.z. I časť .
Na úvod je potrebné poznamenať, že dane neplatia len podnikateľské subjekty, ale všetky osoby , ktoré dosahujú zdaniteľné príjmy. Pre účely výkladu si teda musíme osoby , ktoré platia dane rozdeliť do viacerých podskupín, čo nám bude nápomocné v ďalšom výklade tejto problematiky
Predovšetkým ide o o rozdelenie na osoby fyzické a právnické. Zatiaľ čo fyzickou osobou sa zjednodušene rozumie každý živý človek, právnická osoba je v podstate právna fikcia a ide v praxi buď o združenie osôb, alebo majetku za nejaký zákonom predpokladaným cieľom.
Teda v prvá deliaca čiara bude medzi právnou úpravu daňových výdavkov u daňovníkov
Fyzických osôb
Právnických osôb
Druhá deliaca čiara bude medzi osobami, ktoré zákon považuje za účtovné jednotky a osobami, ktoré zákon nepovažuje za účtovné jednotky . Prečo takéto rozdelenie a nie na podnikateľov a nepodnikateľov. Pretože toto rozdelenie je z hľadiska formálneho presnejšie ako rozdelenie na podnikateľov a nepodnikateľov , pretože nie každý podnikateľ musí byť nutne považovaný za účtovnú jednotku a i osoba, ktorá sa nepovažuje za podnikateľa môže byť za určitých okolností považovaná za účtovnú jednotku. Rovnako nie všetky právnické osoby sú založené za účelom podnikania.
Teda v ďaľšom výklade budeme rozlišovať medzi
Osobami, ktoré
sú účtovnou jednotkou
nie sú účtovnou jednotkou
Tretím deliacim kritériom, ktoré je nevyhnutné aplikovať je druh dosahovaných príjmov , pričom toto kritérium je veľmi dôležité pri fyzických osobách.
Niektorých pri tomto môže napadnúť prečo nerozlišujem medzi osobami s obmedzenou a osobami s neobmedzenou daňovou povinnosťou. Je to preto, že aj keď osoby s obmedzenou daňovou povinnosťou – fyzické osoby si nemôžu uplatniť určité odpočítateľné položky , tieto sú zákonnou úľavou a nie sú daňovým výdavkom.
Rovnako je potrebné na úvod povedať to, že na účely zistenia základu dane je podstatná kvalifikácia daňového výdavku v zákone 595/2003 Z.z. o dani z príjmov, pričom pri niektorých daňových výdavkoch ponecháva zákon 595/2003 Z.z. priamy odkaz na účtovníctvo a pri ďalších daňových výdavkoch upravuje podmienku ich uznateľnosti relatívne samostatne ( napríklad rezervách )
Všeobecná definícia daňového výdavku sa nachádza v § 2 psím. I) a v ustanoveniach § 19 až 21 zákona č. 595/2003 Z.z.. Napriek tomu netreba zabúdať i § 17 zákona č. 595/2003 Z.z., ktorý obsahuje dôležité ustanovenia pre vyčíslenie základu dane. Pre osoby, ktoré nakladajú s podnikom sú dôležité ustanovenia § 17a-17e zákona č. 595/2003 Z.z. Pre osobitné prípady zahraničných závislých osôb ide o úpravu základu dane § 18 zákona č. 595/2003 Z.z.
Daňové výdavky fyzických osôb
Všeobecná definícia daňového výdavku uvedená v § 2 písm. i ) zákona 595/2003 Z.z. o dani z príjmov hovorí citujem
daňovým výdavkom výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zaúčtovaný v účtovníctve daňovníka alebo zaevidovaný v evidencii daňovníka podľa § 6 ods. 11 alebo 14, ak tento zákon neustanovuje inak,
Z toho vyplýva, že u daňovníkov, ktorí nie sú účtovné jednotky ( čo sú osoby, ktoré nemajú status podnikateľa – nepodnikatelia i podnikatelia, ktoré nie sú povinní viesť účtovníctvo) musí existovať v zákone o dani z príjmov osobitná úprava uplatňovania daňového výdavku. Táto úprava svojou povahou procesného charakteru robí práve z daňového zákona tak komplikovaný predpis.
Vzhľadom na to, že nepodnikatelia – fyzické osoby majú príjmy podľa § 5 závislá činnosť, 7 príjmy z kapitálového majetku a 8 ostatné príjmy zákona č. 595/2003 Z.z budeme sa predovšetkým venovať právnej úprave daňových výdavkov u týchto osôb a následne prejdeme k právnej úprave daňových výdavkov fyzických osôb, ktoré dosahujú príjmy z podnikania a inej samostatne zárobkovej činnosti podľa § 6 zákona č. 595/2003 Z.z.
Previous Návrh na vydanie platobného rozkazu
Next Daňové výdavky v zmysle zákona č. 595/2003 Z.z. II. časť

References: § 2
 § 19
 § 17
 § 17
 § 18
 § 2
 § 6
 § 5
 § 6